cyanic-selkie/wikianc huggingface dataset:
Divergent rekke
Slike divergente rekker opptrer også mange ganger i teoretisk fysikk og spesielt innen kvantefeltteori. Tilsvarende summasjonsteknikker benyttes her og blir vanligvis omtalt som «reguleringsmetoder». Det fysiske resultatet må være uavhengig av hvilken metode som er benyttet. Et viktig eksempel er beregning av Casimir-effekten hvor verdien av den divergente summen kan eksperimentelt bestemmes ved målinger i laboratoriet.
Illustrative eksempel
Interessen for de tilsynelatende meningsløse, divergente rekkene har dreidd seg om muligheten å kunne likevel tilordne en endelig verdi for deres sum. Skal dette ha noen betydning, bør også denne verdien være uavhengig av metoden som benyttes. Mest ønskelig er det å utvikle metoder som kan anvendes på flest mulig forskjellige slike rekker.
Noe av dette kan illustreres ved å betrakte den enkleste og også en av de eldste, divergente rekkene. Dette er Grandi-rekken
Den har delsummer som skifter mellom verdiene 0 og 1 avhengig av hvor mange ledd man tar med. Det er derfor ikke urimelig å ta middelvedien av disse to og derfor si at rekken kan tilordnes summen hvor likhetstegnet nå står for denne tilordningen.
Man kan også prøve å regne med rekken som om den var konvergent. Da kan man tillate seg å skrive at
som betyr at 2G = 1 slik at igjen G = 1/2. Denne verdien blir dermed styrket som den «riktige» summen. Men en slik omgang med en divergent rekke kan også ofte føre til selvmotsigelser. For eksempel, rekken kan skrives som  som fører til meningsløsheten 1.
Eulers analytiske utvidelse
Allerede på begynnelsen av 1700-tallet hadde Jakob Bernoulli og Leibniz sett en mulig sammenheng mellom divergent rekker og geometriske rekker. Den uendelige rekken
kan summeres med resultatet
når |x | < 1. Denne funksjonen er veldefinert i grensen x → 1 hvor den går mot verdien 1/2. Den uendelige rekken i den samme grensen går over i Grandi-rekken som derved igjen får verdien = 1/2.
Euler arbeidet ut fra overbevisningen om at enhver divergent rekke som kunne forbindes med rekkeutviklingen av en funksjon, kunne tilordnes en veldefinert sum. Ved å gjøre omskrivningen, kan da resultatet  få større gyldighet. Ved her å velge x = 2, fikk han frem den divergente rekken
På denne måten gjorde en «analytisk utvidelse» av funksjonen til verdier hvor den opprinnelig ikke var definert. Dette ble senere av stor betydning for tilsvarende utvidelser av komplekse funksjoner som Riemanns zetafunksjon.
Ved å ta den deriverte av funksjonen S(x) fremkommer på samme måte rekken
Dette resultatet for rekken 1 − 2 + 3 − 4 + · · · kan også finnes ved litt mer formelle, men uttrygge manipulasjoner. Legger man to av rekkene sammen og adderer hvert ledd i den ene med det følgende leddet i den andre, får man = 1 - 1 + 1 - 1 + ... = 1/2 ved å bruke resultatet for Grandis rekke. Dette gir nå også.
Summasjon med etafunksjonen
Euler var den første som systematisk arbeidet med de konvergente rekkene som definerer Riemanns zetafunksjon ζ(s) og Dirichlets etafunksjon η(s) for reelle verdier av argumentet s. Mens rekken for den første konvergerer for s > 1, konvergerer etafunksjonen for s > 0. Euler viste hvordan denne funksjonen kunne utvides til å gi mening også for negative argument og dermed benyttes til beregning av en helt ny klasse divergente rekker.
Han tok utgangspunkt i rekken
som er 1 - S(x) og konvergerer for |x | < 1. I dette området faller den sammen med funksjonen Når x → 1, gir den resultatet  for Grandis rekke som formelt er verdien av η(0).
En første derivasjon av F(x) gir den nye rekken
Ved her igjen å ta grensen x → 1, fremkommer igjen resultatet 1 − 2 + 3 − 4 + · · · = 1/4 = η(-1). Enda en derivasjon gir
som i samme grense gir den divergente rekken
Tilsvarende resultat for enda mer divergente rekker fant Euler ved fortsatt derivasjon. Det generelle resultatet for
finnes etter m derivasjoner. Beregningen forenkles ved å skrive x = e-t slik at grensen x → 1 tilsvarer t → 0. Funkjonen F(x) går da over til 1/(e t + 1) og man har
Denne generelle derivasjonen kan utføres ved å benytte rekkeutviklingen
som definerer Bernoulli-tallene Bn. For n > 1 er alle de med odde indeks lik med null. Etter derivasjonen settes og man står igjen med det generelle resultatet
Det er i overensstemmelse med den vanlige sammenhengen
med zetafunksjonen hvor ζ(-m) = - Bm + 1/(m + 1)  som følger fra refleksjonsformelen for denne.
For m = 3 har man derfor den divergente rekken
da B4 = -1/30. Alle slike rekker med liketallspotenser vil være null basert på denne fremgangsmåten.
Dirichlets etafunksjon er endelig i for argumentet s = 1 der zetafunksjonen divergerer som 1/(s - 1). Det følger fra den generelle sammenhengen
som gir i grensen s → 1 at
Dermed blir
som stemmer med hva man får fra Taylor-rekken for ln(1 + x) når x = 1.
Omtrent 75 år senere ble mange av disse resultatene til Euler kritisert av Abel. Det er derfor ironisk at denne metoden i nyere tid omtales som Abel-summasjon da den er en utvidelse av hans fundamentale arbeid om konvergente rekker.
Summasjon med zetafunksjonen
Euler kunne kun summerer rekker med alternerende fortegn. For eksempel, rekken
er formelt gitt ved grensen til den deriverte 1/(1 + x)2  av S(x) i grensen x → -1. Denne verdien er divergent, og det er nærliggende å konkludere at rekken ikke kan tilordnes noen endelig sum. Alternative metoder som for eksempel Cesàro-summasjon som ble utviklet senere, kan heller ikke brukes på slike rekker.
Men denne situasjonen ble forandret den 31. januar 1913 da den engelske matematiker G.H. Hardy mottok et brev fra den 23 år gamle og totalt ukjente, indiske studenten Srinivasa Aiyangar Ramanujan. Her påstod han at denne divergente rekken har summen
I utgangspunktet er dette et helt meningsløst resultat da addisjon av bare positive tall ikke kan gi et negativt svar, hvis man da ikke på en eller annen måte anser negative tall som enda større enn + ∞. Ikke noe sted har Euler antydet en slik verdi for rekken i sine skrevne verk selv om han sannsynlig hadde sett resultat oppstå i sine beregninger da han gjorde bruk av både det som senere ble kalt zetafunksjon og etafunksjon. Formelt er hvor han visste at ζ(-1) = - η(-1)/3 hvis man anvender den generelle sammenhengen
mellom funksjonene for s = - 1. Da Euler allerede hadde akseptert at η(-1) = 1/4, ville han da ha funnet ζ(-1) = -1/12.
Etter Ramanujan var død og man gikk gjennom de mange notatbøkene han etterlot seg, ble det funnet en litt annen utledning som også gir dette resultatet. Subtraherer man ledd for ledd i de to rekkene R og A, blir differansen slik at. Da, har man dermed igjen at.
Først i 1977 påpekte Stephen Hawking at slike divergente rekker kan beregnes fra Riemanns zetafunksjon ζ(s) da den er veldefinert i hele det det komplekse planet bortsett fra i punktet s = 1. Spesielt kan den da benyttes for negative verdier av argumentet der ζ(-m) = - Bm + 1/(m + 1). Det betyr generelt at man har
Rekken R til Ramanujan tilsvarer m = 1. Da Bernoulli-tallet B2 = 1/6, må man ha at R = - 1/12.
da B3 = 0, mens
som følger for m = 3 med B4 = -1/30. Likedan vil man også ha
fordi ζ(0) = - 1/2. Den harmoniske rekken vil ikke kunne gjøres endelig med denne metoden da ζ(1) er divergent.
Regularisering av Casimir-effekten
Divergenser ved beregninger i kvantefeltteorien opptrer i mange forskjellige sammenhenger. Der kan man ut fra fysiske argument forstå hvorfor de opptrer, og de er på den måten ikke noe problem. Denne uskadeliggjøringen av divergensene kalles regularisering og resultatet av deres opptreden omtales som renormalisering.
Hele denne prosessen kan illustreres ved Casimir-effekten. Den skyldes fluktuasjoner i energien til et kvantefelt i vakuum. Da hvert kvant med kvantetall k har energien ħωk der er den reduserte Planck-konstanten, er denne vakuumenergien gitt ved den uendelige summen
Hvert ledd er positivt og man forventer et svar som er + ∞. Avhengig av grensebetingelsene til problemet vil kvantetallene k ta forskjellige verdier. For eksempel, hvis man beregner vakuumenergien til det elektromagnetiske feltet mellom to ledende plater, vil summen for E0 vil noen ganger  kunne reduseres til en divergent rekke av typen
Forssa
Forssa er en finsk by og kommune i landskapet Egentliga Tavastland. Kommunen har cirka 17 800 innbyggere og et areal på 253,41 km² hvorav 4,62 km² er vann. Forssa er en finskspråklig kommune som grenser til kommunene Jockis, Tammela, Humppila og Urjala.
Divergent rekke
Regularisering av Casimir-effekten
Denne kan nå behandles på samme måte som for summering med etafunksjonen ved å ta utgangspunkt i rekken
som konvergerer til x/(1 - x) når |x | < 1. Summen Cm kan da finnes ved m derivasjoner av funksjonen C(x) og så ta grensen x → 1. Den divergensen som oppstår, kan isoleres ved igjen å skrive x =  e-t. Det gir
som er endelig så lenge t er endelig. Man sier at summen Cm er regulert. Ved å benytte definisjonen
Divergensen i grensen t → 0 er nå isolert i kun det første leddet her. Den er gitt som
og er alltid positiv slik at disse divergente rekkene virkelig har en verdi som er + ∞ pluss et endelig tall. Men i forbindelse med Casimir-effekten har divergensen også en fysisk betydning. Den representerer vakuumenergien for det vanlig vakuumet uten noen begrensende plater. Da tar kvantetallet n alle positive, reelle verdier slik at den diskrete summen i den divergente rekken Cm må erstattes med integralet
som følger fra gammafunksjonen. Den fysiske verdien av Casimir-effekten er forandringen i vakuumenergi som de to platene forårsaker. Den er gitt ved differansen
som gir den renormaliserte vakuumenergien og kan måles i laboratoriet. Beregningen gir en fysisk begrunnelse for metoden med zetafunksjon-summasjon av divergente rekker.
Ibsen Sitat
De første sitatene ble lagt på plass lørdag 12. november 2005, dels utenfor Universitetets urbygning, og dels ved musikkpaviljongen ved Nationaltheatret på den andre siden av gaten. I den forbindelse ble det holdt en enkel markering på stedet. Den høytidelige åpningen og overleveringen av hele sitatgateprosjektet skjedde nesten tre år senere, under Nationaltheatrets Ibsenfestival, torsdag 11. september 2008.
I alt 69 sitater, bestående av 4011 sandblåste stålbokstaver, er nedfelt i fortauene langs den ruten Ibsen daglig spaserte mellom leiligheten i Arbins gate og Grand Café i Oslo.
Prentet inn i folkesjelen
«Høykultur på gateplan» lød slagordet, for ambisjonene var å engasjere og bevisstgjøre et bredt publikum, og spre kunnskaper om hva Ibsens litteratur faktisk har tilført dagligspråket av ordtak og meningsbærende talemåter. Derfor ble også folk flest bedt om å melde inn sine favorittsitater, noe som i Ibsenåret utløste stort folkelig engasjement. Også kjente mennesker, skuespillere og skoleklasser ble oppfordret til å velge ibsenske sentenser fra dikt, drama, taler og brev. Selve plasseringen av sitatene ønsket initiativtakerne skulle gjøre Ibsens litteratur allment tilgjengelig for folk flest. Intensjonen var at de som stoppet opp for å lese sitatene skulle bli slått av undring over hvor dagligdagse og velkjente uttrykkene var. Ibsens litteratur er nemlig full av munnhell og formuleringer som de fleste sikkert ikke aner skyldes Ibsen.
Professor dr.philos. Vigdis Ystad ved Henrik Ibsens skrifter og Ibsenmuseets leder, Erik Henning Edvardsen, har stått for kvalitetssikring av sitattekstene.
Bronsepyloner
I tillegg til metallbokstavene i helleleggingen ble det også plassert ned åtte informasjonstavler i bronse. Disse var designet av dr. philos. Thomas Thiis-Evensen, som valgte å kalle dem pyloner (= portaler), fordi de var utformet som gammeldagse ståpulter. Tekstene på disse tavlene er forfattet på norsk og engelsk av museumsleder Edvardsen, og følger kronologisk Ibsens liv og diktning fra vugge til grav med Grand som startpunkt.
Nanjingdekaden
Nanjingdekaden (kinesisk: 南京十年; pinyin: Nanjing shinian) er et uttrykk fra kinesisk historieskrivning som dekker de ti årene fra 1927 til 1937. I denne perioden av den kinesiske borgerkrig var byen Nanjing (南京) hovedstad for det nasjonalistiske regime som var ledet av generalissimo Chiang Kai-shek, leder for partiet Guomindang (国民党).
Etter utbruddet av den annen sino-japanske krig i 1937 flyttet Guomindang sin hovedstad til Chongqing. Etter at japanerne hadde erobret Nanjing, forøvet deres divisjoner den store Nanjingmassakren.
Planby
Guomindang ville utvikle Nanjing til en moderne hovedstad. Den skulle preges både av tradisjonelle kinesiske og av moderne vestlige arkitektoniske elementer. Mange nye bygninger ble reist.
Sosiale problemer
På grunn av fattigdom, arbeidsløshet og bolignød oppstod det flere fattigkvarterer. Dessuten førte borgerkrigen og naturkatastrofer et høyt antall flyktninger til hovedstaden. Regjeringen igangsatte mange tiltak, som for eksempel sosial boligbygging, men tiltakene monnet lite.
Hans Løkken
Hans Reidar Løkken (født 11. august 1952 på Hundorp i Sør-Fron, død 6. mars 2021) var en norsk musiker, komponist, tekstforfatter og saksofonist som behersket sang, brettinstrumenter, mandolin, bass og saksofoner (sopran, alt, tenor, baryton).
Kombinasjonsmøbel
Et kombinasjonsmøbel er et møbel med flere funksjoner. Funksjonene som kombineres kan variere, men det mest vanlige er at møbler til å sitte på også har en oppbevaringsfunksjon. Plassmangel kan være en viktig årsak til å velge slike møbler, men kombinasjonsmøbler forekommer også for mer arealeffektiv utnyttelse i større boliger.
Eksempler
Noen vanlige eksempler på kombinasjonsmøbler er:
Jaktstart
Jaktstart er en startmetode der startrekkefølgen bestemmes av tidligere delkonkurranser. Deltakeren med best tid før jaktstarten starter først, deretter bestemmes starttiden til hver enkelt deltaker av tiden denne er bak lederen. Vinneren er den som går først over målstreken, selv om andre deltakere kan ha brukt kortere tid i jaktstartdelen av konkurransen.
Jaktstart benyttes bl.a. i langrenn, skiskyting og orientering. I tillegg brukes Gunder-metoden i kombinert, der tidsdifferansene regnes ut fra poengsummen i hopprennet.
I langrenn på verdenscup- og mesterskapsnivå ble jaktstarten benyttet fram til 2002. Det ble for herrer vanligvis gått en 10 km i klassisk stil, som ble brukt som utgangspunkt for 15 km jaktstart i fristil. Jaktstarten er nå erstattet av en øvelse med fellesstart, der løperne bytter utstyr og stilart midtveis. Denne øvelsen kalles skiatlon eller duatlon.
I skiskyting arrangeres jaktstarten oftest med utgangspunkt i sprinten. Resultater fra normaldistansen (20km/15km) brukes av og til, da blir tidsdifferansene halvert før jaktstarten.
Marc Dorion
Marcus «Marc» Dorion (født 22. juni 1987 i Ottawa) er en canadisk kjelkehockeyspiller.
Han ble født med ryggmargsbrokk (Spina bifida), som gir begrenset bruk av beina. Han begynte å trene ishockey på kjelke da han var 4 år gammel, på Children’s Hospital of Eastern Ontario, og har drevet med denne sporten siden dette.
Da han vant gull i Paralympics 2006 var han kun 19 år gammel, og lagets yngste deltaker. Han har vært på det canadiske landslaget siden han var 16 år gammel.
Orjol
Orjol (russisk: Орёл) er en by i Russland og administrativt senter for Orjol oblast. Byen ligger om lag 360 km sørvest for Moskva. Innbyggertall: 333 310 (folketelling 2002).
Historie
Byen ble formelt grunnlagt i 1566, som en festning ved Oka for å forsvare Moskovias sørlige grenser. I 1611 ble den ødelagt under den polsk-russiske krig av polakkene, men så gjenoppbygd. Etterhvert som det russiske rike ble stadig større tapte festningen sin store betydning.
Orjol, som ligger i det fruktbare svartjordsområdet, ble tterhvert et viktig sentrum for korndyrkingen. På 1800-tallet kom det veier og jernbaner som gjorde Orjol viktig for forsyninger til Moskva av hvete og mel. Industrialiseringen satte inn først i sovjettiden. Under andre verdenskrig ble byen angrepet av tyske styrker under slaget om Moskva og erobret 3. oktober 1941. Byen ble først befridd den 5.august 1943.
Rómendacil I
I J.R.R. Tolkiens fiktive verden Midgard var Rómendacil I den 8. kongen av landet Gondor.
Rómendacil ble født med navnet Tarostar. Han var sønn av kong Ostoher, og som kronprins av Gondor red han mot Austringene og slo dem. Etter denne seieren gav han seg selv det nye navnet Rómendacil, som betyr øst-seirer, og det var med dette navnet at han overtok kongetittelen etter sin far i året 492 i det tredje tidevervet.
Skogfrueslekta
Skogfrueslekta Cephalanthera er en slekt i orkidéfamilien (marihandfamilien). I Norge omfatter den to arter, rød skogfrue (C. rubra, med utbredelse på nedre Østlandet) og hvit skogfrue (C. longifolia, med utbredelse langs norskekysten). Artene i slekta karakteriseres av høyreiste planter med lange blader og store, vakre blomster. I Sør-Sverige finnes en nær slektning, stor skogfrue (C. damasomium).
Osplikammen
Osplikammen er et fjell i Ørland kommune i Trøndelag. Det ligger i Rusasetfjellet nær den tidligere grensen mellom Ørland og Bjugn kommuner. Fjellet har en høyde på 285,3 meter over havet og var det høyeste punktet i Ørland kommune før Bjugn og Ørland ble slått sammen til én kommune.
Navnet Osplikammen kommer fra treslaget osp; navnet Rusaset kommer av Røstads seter.
Området er merket med turstier, og toppen er et overkommelig mål selv for små barn. Avstand fra bilvei 3-4 km, ca. 200 m stigning.
Kornbånd
Kornbånd, eller nek, er en bunt med korn som er bundet sammen på midten. I tidligere tider ble kornet skåret med sigd i skuronna og når man hadde en passelig stor bunt ble den bundet sammen med halmstrå som ble lagt rundt midten på båndet og knyttet. Denne operasjonen har ført til benevnelsen kornbånd.
Kornbåndene ble så satt på staur, eller støttet opp mot hverandre, for å tørkes. Når de var tørre ble de kjørt inn og lagret på kornlåven. I en tid da kornet ble håndtert mange ganger var det praktisk at kornet var buntet sammen til passelig store kornbånd. Kornbåndene kunne ikke være tykkere enn at halmen kunne knyttes rundt dem. At de ikke var så tykke førte også til at de tørket fortere.
De første selvbinderne benyttet metalltråd til å binde kornbåndene sammen med, men det førte til problemer når halmen ble benyttet til for eller strø, ved at kyrne kunne spise i seg biter av ståltråden. At en ku spiste i seg «kvasst» kunne bety et økonomisk tap om hun måtte avlives. Problemet ble løst ved at det ble utviklet bindeapparat som benyttet sisalgarn.
Julenek
I Norden har det lenge vært vanlig å sette et kornbånd med havreaks, et fugle- eller julenek, utenfor vinduet i julen, ikke sjelden på en stang. Det kan imidlertid se ut til at dette elementet i julefeiringen ikke er like gammelt som de øvrige.
Opphavet til skikken å sette opp kornnek eller kornband er usikkert. Kornnek nevnes første gang i en skriftlig kilde i 1753, hvor Erik Pontoppidan beskriver skikken på Vestlandet: «Jule-Aften gaaer den Norske Bondes Hosspitalitæt saavidt, at han end ogsaa byder Fuglene til Giest, settende et utærsket Korn-Neeg uden for Lade-Døren paa en Stang, hvorved Spurrer og andre smaa Fugle holde seg ret lystige.» Fordi prester på 1700-tallet skal ha fordømt skikken som hedensk, har noen gjettet på at juleneket opprinnelig var et førkristent vinteroffer. Andre forskere har tolket julenek som et beskyttelsesmiddel mot onde makter, som et offer til en vegetasjonsguddom, som et hjelpemiddel for å holde liv i en hedensk kornånd eller som en magisk bestikkelse for å hindre at fugler skulle ødelegge neste års avling. Skikken kan også ha hatt utspring i at både mennesker, dyr og fugler skulle få litt ekstra til jul eller rett og slett at en syntes det var fint å se på.
Julenek er et vanlig motiv på tradisjonelle julekort.
UFC 89
UFC 89: Bisping vs. Leben var et MMA-arrangement i regi av UFC i Birmingham, England 18. oktober 2008. Etter arrangementet var over testet Chris Leben positivt for det forbudte stoffet stanozolol. Han ble suspandert i 9 måneder og ble trukket i lønn som følge av dette. Siden Leben tapte kampen sin mot Bisping ble resultatet stående.
Haugen skole
Haugen skole er en barneskole på Furuset like ved Høybråten i Oslo. Skolen ble først etablert i 1975 som en grendeskole for 1. til 3. trinn, og utvidet med nytt hovedbygg i 1977 med plass til mellomtrinn og ungdomstrinn.
Skolen beskriver seg selv som en skole som er opptatt av integrering og samhold på kryss av kulturer og minoritetsgrupper i Norge. På skolen er 75 % av elevene minoritetsspråklige og skolen legger stor vekt på den enkeltes elev opplæring for å få best mulig resultat.
Pedagogikk
Skolen har som mål å oppfylle og etterfølge en liste med pedagogiske virkemidler. Grunnet skolens situasjon er fokuseringen på tilpasset opplæring og samarbeidet med hjemmene som de selv kaller det, meget viktig. Skolens satsinger innen pedagogikk er blant annet:
Skolen er med i en byomfattende pedagogisk satsing, Early Years, med opphav fra New Zealand og Australia.
Aleksej Gurysjev
Aleksej Mikhajlovitsj Gurysjev (russisk: Алексей Михайлович Гурышев; født 14. mars 1925 i Moskva, død 16. desember 1983) var en sovjetisk ishockeyspiller som deltok i de olympiske vinterleker 1956 i Cortina d'Ampezzo.
Gurysjev ble olympisk mester i ishockey under vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale ti poeng foran USA med åtte og Canada med seks poeng.
Gurysjev ble verdensmester i ishockey i to ganger, 1954 i Stockholm og 1956, OL-turnering i Cortina d'Ampezzo var også det 23. verdensmesterskapet i ishockey. Han spilte 92 landskamper for Sovjetunionens herrelandslag i ishockey og scoret 71 mål i perioden 1954 og 1959.
Gurysjev ble sovjetisk mester i ishockey fire ganger og han var toppscorer fem sesonger, 1949, 1953, 1955, 1957 og 1958. Han scoret 379 mål på 300 kamper.
Skapseng
En skapseng er en seng som er innebygd slik at gavlsiden er utformet som et skap. Det er et kombinasjonsmøbel som kan være både et skap og en seng. Møbeltypen assosieres vanligvis med allmuen, men var opprinnelig på moten i høystanden.
Historie
Den eldste kjente skapsengen har blitt datert til 1693, og kommer fra Söderbärke i Dalarna. Dalarna, liksom Herjedalen og Jämtland hører til de landskap hvor bruken av skapsenger varte lengst.
Andre betydninger
I moderne bruk anvendes ordet også om nedfellbare senger.
Agha
Agha eller Aga (fra tyrkisk ağa, «høvding, herre») var en høy militær grad i Det ottomanske riket. Også funksjonærer ved hoffet kunne bære tittelen agha, f.eks. hadde de øverste evnukkene i seraiet tittelen Kapi Agha og Kizlar Agha.
I dag brukes Agha som slektsnavn i bl.a. Egypt, Iran, Pakistan og Afghanistan.
Obscura
Obscura er et tysk teknisk dødsmetall-band som ble opprettet i 2002 av vokalist/gitarist Steffen Kummerer.
Knut Holmgersson Lange
Knut Holmgersson Lange (død 1234) var konge av Sverige fra 1229. Han var trolig identisk med en mann ved navn Knut Holmgersson som ble omtalt på midten av 1220-tallet og som således var beslektet med Eriksætten, skjønt han selv ikke regnes til den og heller ikke til Sverkerætten.
Knut Holmgersson var sønn av Holmger Filipsson, sønnesønn av Filip den hellige og sønnesønn til Erik den hellige. Knut kalles for Knut Lange av Sko, og medvirket til grunnleggingen av Sko kloster i Uppland hvor han selv ble begravd.
Knut Lange var gift med Helene Pedersdatter Strange (ca. 1200–1255), datter av den danske ridderen Peder Strangesen. Hans enke Helena (eller Elin) ble senere gift med en Filip Laurensson som på morssiden nedstammet fra Folkungaætten.
Knut Holmgersson var medlem av det råd som mellom 1222–1229 styrte Sverige på vegne av og istedenfor den umyndige kongen Erik den lespete og halte. Etter et opprør grep Knut den svenske kronen etter seieren i slaget ved Olustra i 1229. Han holdt fast om kongemakten til sin død i 1234.
University of St Andrews
University of St. Andrews i St. Andrews i Fife er et skotsk universitet, grunnlagt mellom 1410 og 1413. Det er Skottlands eldste universitet og verdens tredje-eldste engelskspråklige universitet, etter University of Oxford og University of Cambridge. Da tidspunktet for grunnleggelsen er noe usikkert, feiret universitetet sitt 600-årsjubileum fra og med 2011 til og med 2013. Den norske oppdageren og nobelprisvinneren Fridtjof Nansen var «Rector of the University» i perioden 1925–1928. prins William studerte ved universitetet i perioden 2001–2005. Her møtte han medstudenten Catherine, som han giftet seg med.
Den norske språkfilosofen Herman Cappelen underviser ved University of St. Andrews.
Rangeringer
University of St Andrews ble rangert som nummer 1 av 121 universiteter i Storbritannia ved The Guardian University Guide for 2023 University of St Andrews ble rangert som nummer 3 av 129 britiske universiteter på Complete University Guides liste for 2017 og som nummer 3 av 119 britiske universiteter på The Guardians 2016-liste. The Complete University Guide rangerte også St Andrews som nummer 1 i Storbritannia for flere fag. Blant annet ble universitetets studier i International Relations kåret til beste statsvitenskapsgrad i UK, og St Andrews var øverst på listen over beste Business & Management Studies.
THE World University Rankings 2014-2015 plasserte universitetet som det 111. av de 500 beste universitetene i verden. QS World University Rankings for 2014 rangerte universitetet som nummer 88. I Academic Ranking of World Universities (Shanghai-rankingen) for 2014 kom universitetet på plass 201-300 av verdens universiteter.
Finn Ferner
Finn Christian Ferner (født 10. mars 1920 i Oslo, død 11. mars 2001 på Nesøya) var en norsk seiler som deltok i De olympiske leker 1952 i Helsingfors. Han var bror til prinsesse Astrids ektemann Johan Martin Ferner.
Vest-Bengal
Vest Bengal (bengali: পশ্চিম বঙ্গ, Poshchim Bôngo) er en delstat nordøst i India. I nordvest grenser Vest Bengal mot Nepal, i nord mot Sikkim og Bhutan, i nordøst mot Assam, i øst mot Bangladesh, i syd mot Bengalbukten, i sydvest mot Orissa og i vest mot Jharkhand og Bihar.
Hovedstad er Kolkata som er best kjent under det gamle navnet Calcutta.
Patentering
Patentering er en kontinuerlig varmebehandling som brukes på ståltråd med karboninnhold fra 0,3 til 1 %, dels som en mellomglødning for å lette den videre trekkingen og dels for å forbedre egenskapene til produktet. Tråden passerer først en sone for oppvarming til austenittstruktur, ofte i blybad, og deretter et blybad av lavere temperatur, omkring 550 ºC.
Dean Barrow
Dean Oliver Barrow (født 2. mars 1951 i Belize City i Britisk Honduras) er en belizisk politiker som var landets statsminister fra 2008 til 2020. Han er leder av partiet United Democratic Party. Han var visestatsminister og utenriksminister fra 1993 til 1998. Deretter var han leder av opposisjonen frem til UDP vant valget i februar 2008 og han ble statsminister.
Barrow er utdannet jurist.
Drevjaleira naturreservat
Drevjaleira naturreservat ligger i utløpet av elva Drevjo i Vefsn kommune i Nordland. Naturreservatet er på 1054 dekar, hvorav 1020 dekar sjøareal. Området er vernet for å bevare den viktigste delen av det eneste gjenværende våtmarksområdet langs Vefsnfjorden.
UFC 88
UFC 88: Breakthrough var et MMA-arrangement i regi av UFC i Atlanta, Georgia, USA 6 september 2008.
Høgskolen Stord/Haugesund
Høgskulen Stord/Haugesund (HSH) var en regional høgskole og ble etablert 1. august 1994. HSH hadde 3,200 studenter og 300 ansatte.
HSH, Høgskolen i Bergen og Høgskulen i Sogn og Fjordane gikk i 2016 inn for å slå seg sammen. Den sammenslåtte Høgskulen på Vestlandet ble opprettet 1. januar 2017.
Studier
HSH hadde studiesteder på Stord og i Haugesund og var organisert i tre avdelinger med en felles administrasjon:
HSH var eneste høgskole i Norge som tilbød bachelorutdanning til branningeniør og masterutdanning i brannsikkerhet.
Ole Bergesen
Ole Bergesen er navnet til flere personer:
Høgskolen Stord/Haugesund
Historie
Den 1. august 1994 ble fire statlige høgskoler i Haugesund og Stord ble slått sammen som en del av Høgskolereformen i 1994. De fire høgskolene som fusjonerte var Statens sikkerhetshøgskole, Haugesund sykepleierhøgskole, Stord lærarhøgskule og Stord sjukepleiarhøgskule. Statens sikkerhetshøgskole var tidligere etablert i 1990 ved sammenslåing av Haugesund Maritime Høgskole og Statens Havarivernskole. Skolens eldste avdeling var lærerutdanningen, med røtter tilbake til Stord Seminar fra 1839.
Krisztina Morvai
Krisztina Morvai (født 22. juni 1963 i Budapest) er en ungarsk advokat og politiker. Hun ble i 2009 valgt inn i Europaparlamentet som toppkandidat for Jobbik i EU-valget i Ungarn i 2009 uten selv å være medlem av partiet. Morvais offentlige utspill mot ungarske jøder og Romfolket har gjort at hun betraktes som en høyreekstrem politiker.
Bakgrunn
Morvai vokste opp i Budapest og tok embetseksamen i juss ved Eötvös Loránduniversitetet i byen. I 1989 ble hun den første mottakeren av det britiske stipendet for studenter fra Sentral-Europa og fikk dette tildelt av statsminister Margaret Thatcher personlig. Hun benyttet dette til videre studier i juss ved King's College (London) hvor hun tok en britisk mastergrad i juss. I årene 1993-1994 underviste hun juss ved University of Wisconsin–Madison som Fulbrightstipendiat. Hun fokuserte hovedsakelig på strafferett, abortspørsmål, offerets rolle i kriminalretten, HIV-positives rettigheter og verdighet, krenkelse av barns rettigheter og seksuelle overgrep, prostitusjon, diskriminering og vold i hjemmet. Hun skrev boken Terror a családban (Terror i familien) om vold i hjemmet.
Morvai er menneskerettighetsekspert og professor ved Universitetet i Budapest. Hun har arbeidet for FNs komité mot diskriminering av kvinner, men ble avsatt etter at hun blant annet tok parti for palestinerne mot Israel.
Beskyldninger om antisemittisme
Morvai har vakt oppmerksomhet med sine antisemittiske uttalelser. Før EU-valget i 2009 offentliggjorde hun et brev til sine velgere hvor hun blant annet skrev: «I would be glad if the so-called proud Hungarian Jews would go back to playing with their tiny little circumcised tail rather than vilifying me.» («Jeg ville foretrekke at alle de såkalte stolte ungarske jødene ville vende tilbake til å leke med deres små, omskårne haler i stedet for å bakvaske meg.») I et åpnet brev til Israels ambassadør til Ungarn under Israel–Gaza-konflikten 2008–2009 skrev hun: «The only way to talk to people like you is by assuming the style of Hamas. I wish all of you lice-infested, dirty murderers will receive Hamas’ s kisses.» («Den eneste måten å snakke med folk som deg, er å gjøre som Hamas. Jeg ønsker at alle dere lusete, skitne mordere vil motta Hamas' kyss»)
Aubrey de Vere, 1. jarl av Oxford
'''Aubrey de Vere, 1. jarl av Oxford''' (født rundt 1110, død 1194) var den første jarl av Oxford i Englands historie. Han var sønn av Aubrey de Vere, hvis far av samme navn hadde kommet til England med Vilhelm Erobreren. Han ble utnevnt til jarl av Maud av England i 1141. Denne tittelen ble senere bekreftet av hennes sønn, Henrik II. Da han døde i 1194 ble han etterfulgt av sin sønn Aubrey de Vere, 2. jarl av Oxford.
Samuel Wowoah
Samuel Wowoah (født 17. juli 1976 i Örebro) er en svensk fotballspiller som spiller til daglig i IFK Göteborg den svenske Allsvenskan. Før han kom til klubben spilte han i Stabæk i Tippeligaen i Norge.
Nikolaj Khlystov
Nikolaj Pavlovitsj Khlystov (russisk Николай Павлович Хлыстов; født 10. november 1932 i Moskva, død 14. februar 1999) var en sovjetisk ishockeyspiller som deltok i de olympiske vinterleker 1956 i Cortina d'Ampezzo.
Khlystov ble olympisk mester i ishockey under vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale ti poeng foran USA med åtte og Canada med seks poeng.
Khlystov ble verdensmester i ishockey i to ganger, 1954 i Stockholm og 1956, OL-turnering i Cortina d'Ampezzo var også det 23. verdensmesterskapet i ishockey. Han spilte 81 landskamper for Sovjetunionens herrelandslag i ishockey og scoret 18 mål.
Mianchang
Mianchang er en kinesisk by i provinsen Guangdong ved Kinas kyst mot Sørkinahavet. Befolkningen anslås (2004) til 239 000.
Recceswinth
Recceswinth (spansk: Recesvinto, latin: Reccesvinthus (død 1. september 672 i Gerticos) var vestgoternes konge i Spania fra 649 til 672, sammen med sin far Chinsuintha fra 649 og enehersker fra 653.
Biografi
Reccaswinth var ansvarlig for innføringen av en lovgivning erstattet Lex Romana Visigothorum. Han plasserte en vestgotisk felles lov over både goterne og romerne i kongedømmet. Men dette vestgotiske lovverket viste lite av germansk innflytelse, og lå nærmere de gamle romerske lovene.
Kirkekonsilene i hovedstaden ble den mektigste styrken i styret av landet og biskopen støttet primært monarkiet. Will Durant skriver i The Age of Faith at «gjennom deres overlegne utdannelse og organisering dominerte de adelen som satt sammen med dem i de herskende rådene i Toldeo, og selv om kongens autoritet i teorien var absolutt og han valgte biskopene, valgte disse konsilene ham, og la politikkens retning på forhånd.»
Frederick Chilton
Frederick Chilton Ph.D. er en litterær person fra romanene Den røde drage og Nattsvermeren skrevet av Thomas Harris og filmatiseringen av romanene. Han er direktør av «Chesapeake State Hospital for the Criminally Insane» og senere «Baltimore Hospital for the Criminally Insane» der han behandlet sin mest berømte pasient Hannibal Lecter. I Manhunter fremstilles han av Benjamin Hendrickson og i Nattsvermeren og Den røde drage fremstilles han av Anthony Heald.
Biografi
Hans rolle i Den røde drage er en liten en. Hans personale finner en melding fra Francis Dolarhyde i Lecters toalettpapir, og Chilton tilkaller da Will Graham og FBI. I filmatiseringen av boken er hans rolle utvidet.
I Nattsvermeren blir han igjen kontaktet av FBI for å få intervjue Lecter i forbindelse med «Buffalo Bill»-mordene, denne gangen av Clarice Starling. Chilton blir etterhvert sjalu på forholdet mellom Lecter og Starling og plasserer opptaksutstyr i cellen til Lecter for å kunne lytte på deres samtaler. Han får sin sjanse da han hører at Starling, under ordre fra Jack Crawford tilbyr Lecter mye bedre soningsforhold hvis han gir opplysninger som ledere til arrestasjonen av «Buffalo Bill». Han undersøker dette og finner ut at det hele er en bløff, men arrangerer et møte med senator Martin for å ta all æren selv. Lecter aksepterer, men gir falsk informasjon ti Senator Martin og Paul Krendler fra Justisdepartementet, han gir dem et falskt navn på Buffalo Bill, «William Rubin» eller «Billy Rubin». (Bilirubin er et fargestoff som finnes i avføring, som har samme farge som Chiltons hår. I filmversjonen er navnet byttet til «Louis Friend», et anagram for «iron sulfide», også kjent som «narregull».)
Da Lecter senere rømmer fra politiet involverer Chilton seg i jakten. Chilton mottar senere et brev fra Lecter der han forteller at han vil få sin hevn over Chilton, og når han er ferdig vil Chilton få sin mat gjennom en slange. Lecter anbefaler ham også til å tatovere instruksjonene på pannen hans. I filmatiseringen forteller Lecter Starling over telefonen at han skal ha «en gammel venn til middag». Chiltons endelige skjebne er uvisst, men det er sannsynlig at Lecter fikk sin hevn. Chilton opptrer ikke i boken Hannibal, men det nevnes at han forsvant for ca. syv år siden mens han var på ferie.
Ketogen diett
Ketogen diett er en diett som blant annet blir brukt i behandlingen av pasienter med epilepsi. Behandlingen finnes i flere versjoner, men generelt dreier det seg om diett med mye fett og lite karbohydrater. Dietten gir ketose, noe som kan ha en positiv effekt på anfallsituasjonen til en del pasienter. I praksis har det vist seg vanskelig å gjennomføre behandlingen over lengre tid. Dietten bør aldri forsøkes uten støtte av dietetiker og lege.
Dietten starter ofte på sykehus, i samarbeid med leger. Det er en påkjenning for både pårørende og pasient, ettersom det vanlige inntaket av mat begrenses. Når kroppen ikke får vanlig tilgang på energi, griper den tak i fettlageret i kroppen for å omdanne dette til energi.
Etter at ketose er oppnådd, må pasienten få tilført store deler fett, som kroppen skal bruke som kilde til energi. Spesielle typer fett fås kjøpt på apoteket, som man kan tilsette maten under matlaging. Dette er en hårfin balanse, og man må få utregnet hvor mye kalorier, karbohydrater osv. pasienten skal ha ved hvert måltid, for at ketosen skal opprettholdes. Får pasienten for mye karbohydrater, eller spiser mer av ett eller annet i strid med dietten, brytes ketosen og effekten man er ute etter uteblir.
Man kan måle mengden ketonlegemer i urinen ved å bruke sticks som man dypper i urinen. Et felt på prøvepinnen vil bytte farge i forhold til mengden av ketonlegemer i urinen.
Hattula
Hattula er en kommune i landskapet Egentliga Tavastland i Finland. Kommunen har cirka 9 600 innbyggere og et areal på 454,90 km² hvorav 72,51 km² er vann. Hattula er en finskspråklig kommune som grenser til kommunene Tavastehus, Pälkäne og Valkeakoski
Det hellige korsets kirke i Hattula var i middelalderen en valfartskirke i Finland. Kirken ble bygget rundt midten av det 15. århundre og er oppført i tegl. Kirkens veggmalerier fra 1500-tallet hører til de best bevarte av sitt slag.
Stønnesbotn/Øyfjordområdet
Stønnesbotn/Øyfjordområdet er et av de seks delområdene i Lenvik kommune, Troms. Området omfatter bygdene rundt Stønnesbotn, Baltsfjorden og Øyfjorden lengst nord på Senja. Delområdet er det nordligste i kommunen og grenser i sør og øst til Gibostadområdet, i vest til Berg og over fjorden i nord til Delområde Malangskjeften i Tromsø kommune. Areal: 164,8 km².
Innbyggere
Innbyggertall totalt i delområdet de senere år:
Grunnkretser
Stønnesbotn/Øyfjordområdet består av 5 grunnkretser (innbyggertall 2015):
Aubrey de Vere, 2. jarl av Oxford
'''Aubrey de Vere, 2. jarl av Oxford''' (død 1214) var sønn og arving av Aubrey de Vere, 1. jarl av Oxford. Han arvet jarledømmet fra sin far da denne døde i 1194. Aubrey var nært knyttet til kong John, men døde før adelen gjorde opprør mot kongen. Da han døde i 1214 ble han etterfulgt av sin bror Robert de Vere, 3. jarl av Oxford.
Issoudun
Issoudun er en kommune departementet Indre i sentral-Frankrike. Det kan også bli referert til som Issoundun som er et oldtidsnavn.
Befolkningsutvikling
Antall innbyggere i kommunen Issoudun
Briskeby (band)
Briskeby er et norsk pop-/rockband fra Larvik, etablert i 1999. Vokalisten er fra Tønsberg.
Issoudun
Befolkningsutvikling
Referanse:INSEE
Aleksandr Pogorelov
Aleksandr Pogorelov (russisk: Александр Погорелов; født 10. januar 1980 i Kursk) er en russisk mangekjemper. Han kom på fjerdeplass i tikamp under EM i friidrett 2006 i Göteborg og ble nummer fem under VM i friidrett 2005 i Helsingfors. Han tok sin første medalje i et internasjonalt mesterskap under VM 2009 i Berlin, der han ble nummer tre bak Trey Hardee fra USA og cubanske Leonel Suárez.
Briskeby (band)
I 2003 kom oppfølgeren, Tonight, Captain?. Dette albumet ble en nedtur og solgte bare 30 000 eksemplarer. Albumet inneholdt bl.a. singlen «Hey Baby» som ble den mest spilte. Både albumet og den kommende turnéen ble beskrevet som en fiasko i forhold til den suksessen gruppa hadde i 2000 og 2001.
I 2005 lanserte gruppen sitt tredje album, Jumping On Cars. Dette albumet fikk bedre mottagelse enn deres andre, men nådde ikke like høye salgstall som det første albumet.
Aleksandr Pogorelov
Han har deltatt i OL to ganger; under OL 2004 i Athen og OL 2008 i Beijing.
Briskeby (band)
I 2015 etter ti års pause, ble gruppen igjen gjenforent og har utgitt singelen «Rookie Mistakes».
The Disciplines
The Disciplines ble etablert da Briskeby tok en pause. Larviksmedlemmene i bandet fortsatte og fant en ny vokalist. The Disciplines består av amerikanske Ken Stringfellow (vokal) samt Bjørn Bergene (gitar), Bård Helgeland (bass) og Claus Heiberg Larsen (trommer). I marsutgaven av det britiske musikkbladet Q medvirket bandet med låten Yours for the taking på en samle-CD. Utgangspunktet for platen var et utvalg bandet R.E.M. hadde foretatt av femten låter med ulike band de liker. The Disciplines utgav sitt debutalbum våren 2008.
Sommeren 2008 spilte bandet på en rekke festivaler i Norge og Europa. Høsten 2008 var The Disciplines support på R.E.M.s europaturne.
I 2009 forlot Heiberg Larsen gruppa for å bli markedssjef for Kulturhuset Bølgen. Han ble erstattet av Aleksander Ralla Vilnes.
Friedrich Hossbach
Friedrich Hossbach, med tyske bokstaver Hoßbach, (født 21. november 1894 i Unna i Tyskland, død 10. september 1980 i Göttingen) var en tysk general som deltok i første- og andre verdenskrig. Han er spesielt kjent som forfatter av den såkalte Hossbach-protokollen som fastholdt en historisk viktig tale av Adolf Hitler til de tyske militære ledere. Hossbach nedtegnet talen den 10. november 1937, fem dager etter at den ble holdt. I protokollen heter det at Hitler fortalte sin militære ledelse at «løsningen på det tyske spørsmål kan bare nås ved makt». Samtidig fortalte Hitler staben at det var hans faste beslutning så snart som mulig å slå til mot Tsjekkoslovakia og Østerrike.
Det var i egenskap av Wehrmachts adjutant til Hitler at Hossbach, da oberst, var til stede på det hemmelige strategimøtet. Han hadde hatt dette vervet siden 4. august 1934.
Slaget ved Briar Creek
Slaget ved Briar Creek var et slag i den amerikanske uavhengighetskrigen. Det fant sted den 3. mars 1779 nær Savannah River i Georgia.
Robert de Vere, 3. jarl av Oxford
'''Robert de Vere, 3. jarl av Oxford''' (død 1221) var bror og arving av Aubrey de Vere, 2. jarl av Oxford. Han arvet jarledømmet fra sin bror da denne døde i 1214. Robert var blant de opprørske baronene som vendte seg mot kong John i 1215. Han ble fratatt enkelte av sine embeter og eiendommer som et resultat av dette, men ble benådet av Henrik IIIs administrasjon i 1218. Da Robert døde i 1221 ble han etterfulgt av sin sønn Hugh de Vere, 4. jarl av Oxford.
Slaget ved Briar Creek
Etter en seier i slaget ved Kettle Creek mot lojalist–kommandanten oberst James Boyd, var patrioter fra Nord-Carolina under general John Ashe i hælene på den britiske obersten Archibald Campbell og hans styrker som trakk seg tilbake fra Augusta, Georgia etter at de oppdaget styrkene fra North Carolina. En planlagt operasjon i Wrightsville, Georgia førte til at noen av Boyds menn ble tatt da Campbell ikke dukket opp uten å informere Boyd. Mens Ashes styrker var på fremmarsj, ble derimot Campbell forsterket med menn fra Savannah, Georgia under ledelsen av Augustine Provost. Sammen var de britiske styrkene på rundt 2 300 menn.
Huizhou (Guangdong)
Huizhou (kinesisk: 惠州; pinyin: Hùizhōu, tidligere romanisert Waichow) er en by på prefekturnivå i provinsen Guangdong ved Kinas kyst mot Sørkinahavet. Befolkningen anslås (2004) til 2 932 200, hvorav 516 000 i selve Huizhou by.
Befolkningen er overveiende hakkaer.
Administrasjon
Byprefekturet Huizhou har jurisdiksjon over 2 distrikter (区 qū) og 3 fylker (县 xiàn).
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Eddy Planckaert
Eddy Planckaert (født 22. september 1958 i Nevele) er en tidligere profesjonell landeveissyklist fra Belgia. I 1988 hadde han sitt beste år da han vant den grønne trøya i Tour de France samt Flandern rundt. I 1990 vant han sitt andre klassiker-monument da han tok seieren i Paris–Roubaix.
Hans yngre brødre Willy og Walter Planckaert var også profesjonelle syklister.
Jarl av Oxford
Jarl av Oxford var en engelsk adelstittel. Den ble opprinnelig opprettet for Aubrey de Vere i 1141, og forble hos de Vere-familien i over 650 år, til linjen døde ut med Aubrey de Vere, 20. jarl av Oxford, i 1703. I 1711 ble tittelen gjenopprettet for statsmannen Robert Harley, denne gangen som jarl av Oxford og jarl Mortimer; som til tross for formen var ett enkelt jarldømme. Denne tittelen døde ut i 1853, med Alfred Harley, 6. jarl av Oxford og jarl Mortimer. I 1925 ble tittelen gjenopprettet i den formen den eksisterer i dag, da tidligere statsminister Herbert Asquith ble utnevnt til jarl av Oxford og Asquith. Hans sønnesønn, Julian Edward George Asquith, holder denne tittelen i dag. De sammensatte navnene på de to senere opprettelsene kommer av at de Vere familien ennå eksisterer, og potensielt kunne gjøre krav på den opprinnelige tittelen – jarl av Oxford.